CELEX: 62016TN0334
Language: fi
Date: 2016-06-20 00:00:00
Title: Asia T-334/16 P: Valitus, jonka FN, FP ja FQ ovat tehneet 20.6.2016 virkamiestuomioistuimen asiassa F-41/15 DISS II, FN ym. v. CEPOL, 11.4.2016 antamasta tuomiosta

22.8.2016   
            
            
               FI
            
            
               Euroopan unionin virallinen lehti
            
            
               C 305/45
            
         Valitus, jonka FN, FP ja FQ ovat tehneet 20.6.2016 virkamiestuomioistuimen asiassa F-41/15 DISS II, FN ym. v. CEPOL, 11.4.2016 antamasta tuomiosta
   (Asia T-334/16 P)
   (2016/C 305/61)
   Oikeudenkäyntikieli: englanti
   
      Asianosaiset
   
   
      Valittajat: FN (Budapest, Unkari), FP (Bratislava, Slovakia) ja FQ (Les Fonts Benitachell, Espanja) (edustajat: asianajajat L. Levi ja A. Blot)
   
      Muu osapuoli: Euroopan poliisiakatemia (CEPOL)
   
      Vaatimukset
   
   Valittajat vaativat unionin yleistä tuomioistuinta
   
               —
            
            
               kumoamaan virkamiestuomioistuimen 11.4.[2016] antaman tuomion F-41/15 DISS II, FN ym. v. CEPOL, ja tämän seurauksena
            
         
               —
            
            
               kumoamaan 23.5.2014 päivätyn CEPOLin päätöksen nro 17/2014/DIR, jossa todettiin CEPOLin muuttavan Budapestiin, Unkariin 1.10.2014 alkaen ja jossa valittajille ilmoitettiin, että ”tämän ohjeen noudattamatta jättäminen katsotaan irtisanoutumiseksi 30.9.2014 lukien”,
            
         
               —
            
            
               kumoamaan 28.11.2014 päivätyt CEPOLin päätökset, joilla valittajien 8.–21.8.2014 jättämät valitukset 23.5.2015 tehdystä päätöksestä hylättiin
            
         
               —
            
            
               velvoittamaan CEPOLin korvaamaan valittajille aiheutuneen aineellisen vahingon ja henkisen kärsimyksen
            
         
               —
            
            
               velvoittamaan CEPOLin korvaamaan valittajille tästä valituksesta ja asiassa F-41/15 DISS II aiheutuneet oikeudenkäyntikulut.
            
         
      Oikeudelliset perusteet ja pääasialliset perustelut
   
   Valituksensa tueksi valittajat vetoavat kolmeen valitusperusteeseen.
   
               1.
            
            
               Ensimmäinen valitusperuste perustuu oikeudelliseen virheeseen sovellettaessa Euroopan unionin muuhun henkilöstöön sovellettavien palvelussuhteen ehtojen 47 artiklaa.
            
         
               2.
            
            
               Toinen valitusperuste perustuu valittajia ja CEPOLia sitovien sopimusmääräysten sekä valittajien saavutettujen oikeuksien tulkinnassa tapahtuneeseen oikeudelliseen virheeseen, tosiseikkojen ottamiseen huomioon vääristyneellä tavalla, perusteluvelvollisuuden laiminlyöntiin, yhdenvertaisen kohtelun periaatteen loukkaamiseen sekä hyvän hallinnon ja asianmukaisen huolellisuuden periaatteen soveltamisessa tapahtuneeseen oikeudelliseen virheeseen.
            
         
               3.
            
            
               Kolmas valitusperuste perustuu oikeudelliseen virheeseen arvioitaessa valittajien vahingonkorvausvaatimuksia.